**2022-23 மெய்நிகர் வழிக் கற்றலுக்கான பதிவுப் படிவம்**

TDSB பெற்றோர்/பராமரிப்பாளர்/பாதுகாவலர் அனைவருக்கும்,

ஆரம்பநிலை மற்றும் இடைநிலைப் பாடசாலை மாணவர்கள் அனைவருக்கும், 2022-23 பாடசாலை ஆண்டுக்கான ஒரு தெரிவாக மெய்நிகர் வழிக் கற்றலைப் பாடசாலைச் சபைகள் அனைத்தும் வழங்க வேண்டுமென ஒன்ராறியோ அரசாங்கம் சமீபத்தில் அறிவித்திருப்பது பற்றி நீங்கள் அறிந்திருக்கலாம்.

வருகின்ற ஆண்டில் அதிக எண்ணிக்கையிலான மாணவர்கள் நேரில் கற்றலில் கலந்துகொள்வார்கள் என்று நாங்கள் எதிர்பார்க்கும் அதேவேளையில், தங்களின் தேவைகளைப் பூர்த்திசெய்வதற்காகச் சில பெற்றோர்/பாதுகாவலர் மற்றும் மாணவர்கள் மெய்நிகர் வழிக் கற்றலைத் தெரிந்தெடுப்பார்கள் என்பதை நாங்கள் விளங்கிக்கொள்கிறோம்.

செப்ரெம்பர் மாதத்துக்கான திட்டங்களும் பணியாளர் தெரிவுகளும் ஏற்கனவே நடந்து கொண்டிருக்கும் நிலையில், 2022-2023 பாடசாலை ஆண்டு முழுவதும் மெய்நிகர் வழியில் கற்றலைக் கோருவதற்கான விருப்பமிருக்கும் குடும்பத்தவர்களை [மெய்நிகர் வழிக் கற்றலுக்கான பதிவுப் படிவம் ஒன்றைப் பூர்த்திசெய்யும்படி](https://tdsb.ca1.qualtrics.com/jfe/form/SV_cIvO9GPFtaCZEiO) ரொறன்ரோ கல்விச் சபை (TDSB) கேட்டுக்கொள்கிறது.

வருகின்ற ஆண்டில், உங்களின் பிள்ளை பாடசாலைக்கு நேரில் சமூகமளிப்பாரெனில், நீங்கள் **எதையும் செய்ய வேண்டியதில்லை.** [மெய்நிகர் வழிக் கற்றலுக்கான பதிவுப் படிவம்](https://tdsb.ca1.qualtrics.com/jfe/form/SV_cIvO9GPFtaCZEiO) தற்போது இணையத்தில் உள்ளது. அதனை **மார்ச் 21, திங்கள் இரவு 11:59க்கு** முன்பாகப் பூர்த்திசெய்யவேண்டும். நேரில் மற்றும் மெய்நிகர் வழியில் கற்றல் தெரிவுகளுக்கு இடையே மாறுவதற்கு பதிவுசெய்தல் திகதிக்குப் பின்னர் சந்தர்ப்பம் கிடைக்கமாட்டாது என்பதைத் தயவுசெய்து கவனியுங்கள்.

மெய்நிகர் வழியில் கற்றல் கிடைக்கும் தன்மை, தொழில்நுட்பம், கல்விசாராத செயல்பாடுகள் போன்ற விபரங்கள் உள்ளடங்கலான, 2022-23 பாடசாலை ஆண்டுக்கான மெய்நிகர் வழிக் கற்றல் பற்றி மேலும் அறிவதற்கு [www.tdsb.on.ca/VirtualLearning](http://www.tdsb.on.ca/VirtualLearning) ஐப் பார்வையிடுங்கள்.  
  
TDSB பாடசாலையில் (பாலர் வகுப்பு (JK) முதல் தரம் 12 வரை) ஒன்றுக்கு மேற்பட்ட உங்களின் பிள்ளைகள் இருந்தால், தயவுசெய்து இதே இணைப்பைப் பயன்படுத்தி ஒவ்வொரு பிள்ளைக்கும் தனித்தனி மெய்நிகர் வழிக் கற்றல் பதிவுப் படிவங்களைப் பூர்த்திசெய்யுங்கள்.

TDSB இல் புதிதாகப் பதிவுசெய்திருக்கும், செப்ரெம்பர் 2022 இல் பாடசாலைக்குச் சமூகமளிக்கவிருக்கும் மாணவர்களுக்கான மெய்நிகர் வழிக் கற்றலைத் தெரிந்தெடுப்பதற்கான செயல்முறை தொடர்பான தகவல்கள் பின்னர் பகிரப்படும்.

வரவிருக்கும் 2022-23 பாடசாலை ஆண்டுக்கு நாங்கள் தயாராகும்போது உங்களின் ஒத்துழைப்புக்கு நன்றி கூறுகின்றோம்.